Þessi smávaxna ráneðla var 2,5 metrar að lengd frá trýni til hala á fullorðinsaldri og vóg um 65 kg – sem sagt í svipuðum þyngdarflokki og maðurinn . Sérkennilegast er að Raptorex kriegsteini hefur verið ótrúlega lík Tyrannosaurus rex að líkamsgerð , en síðarnefnda eðlan réði ríkjum á krítartímabilinu 40 - 60 milljón árum síðar og varð allt að 12 metra löng og upp í 6 tonn að þyngd . Nú lítur sem sagt út fyrir að „ dráparahönnunin “ hafi verið fullmótuð fyrir 125 milljónum ára og þessi eðla hafi frá upphafi hlaupið bráðina uppi og drepið hana með öflugu biti , en framfæturnir hafi aðeins verið notaðir til að rífa hræið í sundur . Fram að þessu hefur verið talið að grameðlan hafi þróast út frá fyrri tegundum með stóra framfætur , sem síðar hafi ekki fylgt með þegar líkamsstærðin óx , vegna þess að þeir hefðu truflað jafnvægi skepnunnar á hlaupum . Nýfundin forneðla , á stærð við mann , reyndist forfaðirinn .